Číslo: 2025/4712:3-E9171

**Povinnosti akreditovaného subjektu**

Subjektu, ktorému Ministerstvo školstva, výskumu, vývoja a mládeže SR (ďalej len „ministerstvo“) vydalo podľa § 8 zákona č. 282/2008 Z. z. o podpore práce s mládežou a o zmene a doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon“) potvrdenie o akreditácii[[1]](#footnote-1), vyplývajú tieto povinnosti:

**Čl. 1**

**Vedenie dokumentácie o vzdelávaní**

Akreditovaný subjekt vedie dokumentáciu o vzdelávaní v rozsahu:

1. **Žiadosť o akreditáciu**, ktorej súčasťou je názov vzdelávacieho programu.
2. **Prílohy** žiadosti o akreditáciu:
3. profil odborného garanta a profily lektorov,
4. doklady o odbornej spôsobilosti odborného garanta a lektorov v oblasti práce s mládežou,
5. súhlas odborného garanta so zodpovedaním za kvalitu pri uskutočňovaní vzdelávacieho programu,
6. súhlas lektorov so zaradením do vzdelávacieho programu.
7. **Prezenčná listina účastníkov a register absolventov**[[2]](#footnote-2), ktoré obsahujú najmä:
8. názov a sídlo akreditovaného subjektu (ďalej len „AS“),
9. názov akreditovaného vzdelávacieho programu (ďalej len „AVP“),
10. rozsah AVP v hodinách,
11. číslo akreditácie,
12. názov modulu AVP a rozsah modulu AVP v hodinách (iba ak ide o modulové vzdelávanie),
13. dátum začiatku a dátum ukončenia vzdelávania (od – do),
14. miesto a adresa realizácie vzdelávania,
15. zoznam účastníkov vzdelávania, v ktorom bude uvedené:

* titul, meno a priezvisko,
* dátum a miesto narodenia,
* adresa trvalého pobytu,
* podpis účastníka AVP,
* počet vymeškaných hodín,
* posledné trojčíslie osvedčenia.

1. **Správa o realizácii AVP**[[3]](#footnote-3), ktorá obsahuje najmä:
2. informácie o AVP:

* názov AS, názov AVP, trvanie AVP a číslo akreditácie,
* opis zmien, ktoré nastali počas realizácie AVP a ich odôvodnenie,

1. informácie o priebehu záverečnej skúšky:

* dátum a miesto vykonania riadneho termínu záverečnej skúšky,
* titul, meno a priezvisko skúšajúceho,
* zoznam účastníkov vzdelávania s osobitným plnením podmienok[[4]](#footnote-4).

1. hodnotenie kvality vzdelávania:

* zo strany lektorov a zo strany účastníkov,
* návrhy na zlepšenie implementácie AVP,

1. povinné prílohy k správe:

* prezenčná listina účastníkov a register absolventov AVP,
* dokumentácia o priebehu záverečnej skúšky v rozsahu, ktorý si akreditovaný subjekt stanovil v žiadosti[[5]](#footnote-5).

**Čl. 2**

**Vydávanie osvedčení**

1. **Akreditovaný subjekt vydáva** účastníkom po absolvovaní prípravy na výkon činností v oblasti práce s mládežou a úspešnom vykonaní skúšky **doklad o získanej odbornej spôsobilosti.**
2. **Osvedčenie o získanej odbornej spôsobilosti**[[6]](#footnote-6)obsahuje:
3. názov akreditovaného subjektu a adresa jeho sídla,
4. názov dokumentu v presnom znení: „OSVEDČENIE o získanej odbornej spôsobilosti“,
5. číslo potvrdenia o akreditácii a evidenčné číslo vydaného osvedčenia[[7]](#footnote-7),
6. titul, meno a priezvisko držiteľa osvedčenia,
7. dátum (vo formáte DD.MM.RRRR) a miesto narodenia držiteľa osvedčenia,
8. presný názov AVP a názov modulu, ak sa uplatňuje,
9. obdobie účasti držiteľa osvedčenia na vzdelávacom programe,
10. úhrnný hodinový rozsah akreditovaného vzdelávacieho programu,
11. zoznam vzdelávacích tém s uvedením časovej dotácie,
12. uvedenie textu v presnom znení:

*„Osvedčenie je dokladom o získanej odbornej spôsobilosti na výkon činností v oblasti práce s mládežou. Vydáva sa podľa § 8 zákona č. 282/2008 Z. z. o podpore práce s mládežou a o zmene a doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov.“,*

1. miesto a dátum vydania osvedčenia,
2. podpis odborného garanta AVP a štatutárneho zástupcu AS.

**Čl. 3**

**Oznamovacia povinnosť**

1. Akreditovaný subjekt zasiela tajomníkovi akreditačnej komisie **oznámenie o plánovanej realizácii AVP najmenej 10 pracovných dní** pred termínom jeho uskutočnenia v rozsahu:
2. číslo akreditácie,
3. dátum a čas začiatku a ukončenia programu,
4. miesto realizácie,
5. titul, meno, priezvisko, email a mobilné telefónne číslo kontaktnej osoby na mieste realizácie.
6. **Oznámenie** sa zasiela vyplnením online [FORMULÁRA](https://forms.office.com/pages/responsepage.aspx?id=3dxm07UB2EGZEHvSmPLj3FebLnGisuNCpYzJEKTFdNhUMkYwUk9UOUY5SVQ2RUlDMURQS1RNNjJKRy4u) alebo zaslaním emailu tajomníkovi akreditačnej komisie.
7. **V prípade zrušenia ohláseného** akreditovaného vzdelávacieho **programu**, akreditovaný **subjekt oznamuje** túto skutočnosť tajomníkovi akreditačnej komisie **bezodkladne**, najneskôr jeden pracovný deň pred plánovaným začiatkom realizácie programu.
8. Akreditovaný subjekt elektronicky zasiela tajomníkovi akreditačnej komisie **sumárny výkaz o zrealizovaných akreditovaných vzdelávacích programoch raz ročne, a to k 15. januáru** za predchádzajúci kalendárny rok. Okrem informácií uvedených v čl. 3 ods. 1 akreditovaný subjekt oznamuje aj **počet absolventov**, ktorým bolo vydané osvedčenie.
9. Akreditovaný subjekt v prípade **zmeny svojho názvu a sídla, alebo v prípade zrušenia, zániku, rozdelenia, zlúčenia alebo splynutia** s iným subjektom, oznamuje túto skutočnosť tajomníkovi akreditačnej komisie **najneskôr do 30 kalendárnych dní** odo dňa uskutočnenia zmeny **a k oznámeniu prikladá podpornú dokumentáciu** (nevyžadujú sa notársky overené kópie).

**Čl. 4**

**Zmenové konanie**

1. V prípade, **ak akreditovaný subjekt požaduje zaradenie nového lektora alebo odborného garanta** do akreditovaného vzdelávacieho programu, **predkladá žiadosť o zmenu** akreditačnej komisii elektronicky cez systém E-grant a následne písomne poštou. K žiadosti o zmenu je potrebné **priložiť doklady podľa čl. 1 ods. 2**. Žiadosť musí byť podpísaná štatutárnym zástupcom AS a odborným garantom AVP. Tajomník akreditačnej komisie predkladá žiadosť o zmenu akreditačnej komisii na najbližšom zasadnutí.
2. V prípade, ak akreditovaný subjekt požaduje **vyradenie lektora alebo odborného garanta** z akreditovaného vzdelávacieho programu, **predkladá žiadosť o zmenu** akreditačnej komisii písomne poštou.[[8]](#footnote-8) Žiadosť musí byť podpísaná štatutárnym zástupcom AS a odborným garantom AVP. Tajomník akreditačnej komisie predkladá žiadosť o zmenu akreditačnej komisii na najbližšom zasadnutí.
3. **Akreditovaný subjekt môže realizovať zmeny v časovej dotácii** jednotlivých tém akreditovaného vzdelávacieho programu **v úhrne nepresahujúcom 20 % jeho rozsahu** bez nutnosti ohlásenia.
4. Akreditovaný subjekt uskutočňuje akreditovaný vzdelávací program za podmienok, za ktorých bolo potvrdenie o akreditácii vydané. Preto **nie je možné meniť názov, obsah a rozsah** akreditovaného vzdelávacieho programu s výnimkou zmien podľa odsekov 1 až 3.

(5) Akreditovaný subjekt môže žiadať**o zmenu v akreditovanom vzdelávacom programe, ktorá vyplynula z potrieb praxe**, avšakpožadovaná zmena nesmiemať zásadný  charakter a nesmie byť natoľko rozsiahla, aby menila kontext a obsah akreditovaného vzdelávacieho programu. Charakter a rozsah požadovanej zmeny posúdi akreditačná komisia.

**Čl. 5**

**Kontrola dodržiavania povinností**

1. Ministerstvo **vykonáva kontrolu dodržiavania podmienok**, za ktorých sa potvrdenie o akreditácii vydalo, **formou monitorovania akreditovaného subjektu**:
2. v mieste sídla,
3. na mieste realizácie akreditovaného vzdelávacieho programu.
4. Ministerstvo poveruje vykonaním monitoringu člena akreditačnej komisie.

1. Z výkonu kontroly podľa odseku 1 **poverený člen akreditačnej komisie vyhotovuje správu z monitoringu**, ktorá sa zasiela na vedomie akreditovanému subjektu a predkladá sa na najbližšom zasadnutí akreditačnej komisie.

**Čl. 6**

**Kontaktné údaje a dostupnosť**

1. Adresou pre doručovanie písomností v styku s akreditačnou komisiou je:

**NIVAM – Národný inštitút vzdelávania a mládeže**

Sekretariát akreditačnej komisie

Hálova 6

851 01 Bratislava

1. Podrobné informácie sú dostupné na webových stránkach:
2. [NIVaM - Národný inštitút vzdelávania a mládeže](https://nivam.sk/akreditacia-mladez/) – proces akreditácie,
3. [Ministerstvo školstva, výskumu, vývoja a mládeže](https://www.minedu.sk/akreditacie-v-oblasti-prace-s-mladezou/) SR – legislatívny rámec.

**Čl. 7**

**Účinnosť**

Tieto povinnosti nadobúdajú účinnosť 1. marca 2025.

1. Akreditáciou je oprávnenie uskutočňovať činnostiv oblasti práce s mládežou vzdelávacieho charakteru, ktorých výsledkom je získanie odbornej spôsobilosti podľa § 10 ods. 3 zákona. [↑](#footnote-ref-1)
2. Vzor prezenčnej listiny účastníkov a registra absolventov AVP sa nachádza v prílohe P1. Akceptujú sa aj iné formy prezenčných listín a registrov absolventov, avšak musia obsahovať minimálne požadované informácie. [↑](#footnote-ref-2)
3. Vzor správy o realizácii AVP sa nachádza v prílohe P2. Akceptujú sa aj iné formy správ, avšak musia obsahovať minimálne požadované informácie. [↑](#footnote-ref-3)
4. Dôvody neudelenia osvedčenia: 1. účastník absolvoval menej ako 80 % z celkového rozsahu vzdelávania; 2. účastník neabsolvoval všetky formy záverečnej skúšky alebo v rámci „overenia v praxi“ preukázateľne nezískal kompetencie zadefinované v profile absolventa; 3. účastník nedosiahol požadovanú úspešnosť na riadnom, náhradnom ani opravnom termíne záverečnej skúšky. [↑](#footnote-ref-4)
5. Dokumentácia môže zahŕňať napríklad protokoly, účastnícke projekty, kontrolné listy, plány, testy, produkty alebo audiovizuálne diela, pričom akreditovaný subjekt volí najvhodnejší spôsob uloženia (listinne, elektronicky, prípadne ako integrálna súčasť   
   e-learningovej platformy) po dobu 5 rokov. [↑](#footnote-ref-5)
6. Vzor osvedčenia sa nachádza v prílohe P3. Rozloženie textu na osvedčení je záväzné. [↑](#footnote-ref-6)
7. Číslo vydaného osvedčenia má formát 00XX/201X/X/0XX/\_ \_ \_. Obsahuje číslo akreditácie (bez skratky AKPSM, teda 00XX/201X/X/0XX) a poradové číslo absolventa ( \_ \_ \_ ), ktorý získal osvedčenie v danom vzdelávacom programe, vzostupne od čísla 001. [↑](#footnote-ref-7)
8. 8 Ministerstvo rozhodne o odňatí akreditácie, ak príslušný subjekt nespĺňa podmienky uvedené v ods. 2 a 3 zákona. V prípade žiadosti o vyradenie lektora alebo odborného garanta z akreditovaného vzdelávacieho programu je potrebné **zvážiť, či zmena neovplyvní schopnosť** akreditovaného **subjektu zabezpečiť kvalitu** práce s mládežou alebo kvalitu neformálneho vzdelávania v oblasti práce s mládežou. [↑](#footnote-ref-8)